

**Amatőr országos verseny**

**2021. október 16. City Squash Club, Budapest**

**2021. december 12. Squashberek Sportközpont, Tatabánya 2022. február 12. Budaörsi Squash Központ, Budaörs 2022. április 23. szuperdöntő**

# **A verseny célja:**

Versenyzési lehetőség biztosítása a részvevőknek és amatőr ranglista pontok gyűjtése.

 **A GATORADE támogatásával!**

# **Kategóriák:**

**Női, Férfi (maximum 32 nevező)**

**Minden induló egy Gatorade fél literes ingyenes izotóniás italt kap nevezéskor.**

# **A verseny helye és időpontja:**

**Squashberek Sportközpont (2800 Tatbánya, Pilinszky János u.)**

2021. 12. 12. Vasárnap

# **Versenybíróság:**

Farkas János a rendező klub képviseletében.

Az MF(S)Sz által kijelölt főbíró.

# **Indulási feltételek:**

A nevezési díj befizetése mellett a versenyre megírt Covid protokoll betartása. A versenyen amatőr (**nem rendelkeznek ranglista helyezéssel)** indulhatnak. A vírushelyzet miatt, a nemzetközi gyakorlatnak megfelelően fogunk eljárni,

szájmaszk viselése a pályán kívül mindenhol kötelező! Azon játékosok, akik beneveznek, elfogadják a COVID-Protokollt és saját felelősségre jelennek meg a mérkőzéseken. **SZÁJAT ÉS ORROT ELTAKARÓ MASZK VISELÉSE KÖTELEZŐ!**

# **Nevezési határidő és jelentkezés:**

E-mailes nevezés a versenyt megelőző szerda (2021.12.08.) 24:00-ig a

nevezes@squash.hu e-mail címen.

A megadott határidőn túl beérkezett nevezéseket a rendezőknek nem áll módjukban elfogadni.

# **Nevezési díjak:**

Minden kategóriában 5.000 Ft (fiatalkorúaknak 2.500,- Ft) versenyszámonként.

# **Sorsolás:**

2021.12.09. (csütörtök) 13-14 óra között. Az elkészült sorsolás megtekinthető csütörtökön 14:00 óra után, az időrend megtekinthető pénteken délután a [www.squash.hu](http://www.squash.hu/) weboldalon.

# **Lebonyolítás:**

A versenyrendező fenntartja a jogot arra, hogy a versenyen indulók létszámától függően határozza meg a lebonyolítás rendjét (4 pályán, minden kategóriában svájci rendszerben, vigaszág KO, vagy csoportban). A mérkőzések a főtáblán három nyert játszmáig, a vigaszági mérkőzések 2 vagy három nyert játszmáig tartanak a nevezők számának függvényében. A játszmák 11 pontos rendszerben zajlanak, az ESF szabályai szerint. Adott korcsoport megrendezése minimum 8 nevező esetén kerül lebonyolításra.

A rendezőknek a nevezők számának figyelembevétele mellet joga van a lebonyolítást módosítani, de ezt a sorsolás előtt nyilvánosan közzé kell tenni a Szövetség weboldalán és Facebook oldalán.

A (3) selejtezőből a legjobb 8-8-8 jut be a végső országos döntőbe. A maradék 8 helyre a szövetség sorsolja be a játékosokat a megszerzett pontjaik alapján! Az 4. kör az országos döntő, ahol a 32-es főtábla, plusz egy vígaszág kerülne lebonyolításra! A versenysorozat utolsó állomása egy bulival zárulna!

**Csak a győztes mérkőzések után jár pont, 3:0 vagy 3:1-es győzelem után 3 pont, 3:2-es győzelem után 1,5 pont.**

# **Kiemelés:**

Az 1-8 kiemeltek személyét a versenyprogram dönti el, a további kiemeltek az érvényes ranglista alapján kerülnek meghatározásra.

# **Díjazás:**

Díjátadó a döntők után. Minden kategóriában 1-3. helyezett érem + oklevél.

# **Játékvezetés:**

A verseny vezető-bírója a verseny során kijelöli valamennyi mérkőzés játékvezetőjét. Ha másként nem rendelkezik, akkor azonos pályán az előző mérkőzés győztese köteles levezetni a mérkőzést, a vesztese köteles ellátni a jegyzői feladatokat. A bíráskodáshoz szükséges dokumentumokat a vezető-bíró biztosítja.

# **Labda:**

Dunlop XX (extra slow) labdákkal.

# **Öltözködés:**

A verseny során az öltözőkben hagyott tárgyakért a rendezőség anyagi felelősséget nem vállal.

# **A mérkőzések kezdési időpontja:**

A verseny során kizárólag a versenybíróság által megadott kezdési időpontok az érvényesek. Ettől eltérni csak abban az esetben lehetséges, ha azzal mindkét versenyző egyetért és a versenybíróság jóváhagyta.

# **Várakozási idő:**

A kiírt kezdési időponttól 10 (tíz) perc. Az ettől való eltérés automatikus vereséget jelent, akár az ellenfél, akár a versenybíróság jelzi ezt.

# **Egyebek:**

A versenykiírásban foglaltak tudomásulvételét a nevezési díj befizetésével tanúsítják az indulók. A versenykiírásban nem érintett kérdésekben a Magyar Fallabda (Squash) Szövetség és az ESF szabályai és útmutatásai az irányadók

# **Sérülésmentes felkészülést és eredményes versenyzést kíván a**

**Magyar Fallabda (Squash) Szövetség és a** **Squashberek Sportközpont Csapata!**